ഇടനിലക്കാരുടെ സഹായത്തോടെ അനധികൃതമായി ഇന്ത്യയില് പ്രവേശിച്ചു 26 റോഹിംഗ്യന് മുസ്ലീങ്ങള് അറസ്റ്റില് ഗുവാഹത്തി: ഇടനിലക്കാരുടെ സഹായത്തോടെ അനധികൃതമായി രാജ്യത്ത് പ്രവേശിച്ച 26 റോഹിംഗ്യന് മുസ്ലീങ്ങള് അറസ്റ്റില്. ബംഗ്ലാദേശില് നിന്നുമാണ് ഇവര് അസമില് കടന്നത്. അസമില് നിന്നും വിവിധ സംസ്ഥാനങ്ങളില് എത്തുക എന്നതായിരുന്നു ഇവരുടെ ലക്ഷ്യം. കരീംഗഞ്ചിലെ ഇന്ത്യാ ബംഗ്ലാദേശ് അതിര്ത്തി വഴി കടന്നുകയറാനായിരുന്നു ഇവരുടെ നീക്കം. ഇവരെ ഇന്ത്യയില് പ്രവേശിക്കാന് സഹായിച്ച ഇടനിലക്കാരായ അബ്ദുള് റഹീം, സഹാബുദ്ദീന്, ഷാഹിദുള്ള എന്നിവരും അറസ്റ്റിലായി. മ്യാന്മറില് നിന്നും ബംഗ്ലാദേശിലെത്തിയവരാണ് തങ്ങളെന്ന് ചോദ്യം ചെയ്യലില് റോഹിംഗ്യകള് സമ്മതിച്ചു. ഇവരുടെ പക്കല് നിന്നും ഐക്യരാഷ്ട്ര സഭയുടെ വ്യാജ അഭയാര്ത്ഥി തിരിച്ചറിയല് കാര്ഡുകളും പിടിച്ചെടുത്തു. കഴിഞ്ഞ ഡിസംബറില് 21 പേരെയും ജനുവരിയില് 30 പേരെയും സമാനമായ രീതിയില് പൊലീസ് പിടികൂടിയിരുന്നു. ഇന്ത്യയില് കടന്ന ശേഷം വിവിധ സംസ്ഥാനങ്ങളില് പോയി താമസമാരംഭിക്കാനായിരുന്നു ഇവരുടെ പദ്ധതി.